text: UniCat_Deko: Paper Jewelry!
  Paper Jewelry!
  Hila Rawet Karni базирайки се на образованието си по индустриален дизайн създава изумителни хартиени бижута в стила на оригами. Всеки е виждал оригами фигури, но нека дам основно определение все пак, защото доста от фигурите, които сме виждали са си сложни дори на пръв поглед. Оригами (японски: 折り紙, от ори (прегъвам) и ками (хартия) - буквално прегъната хартия) е традиционно древно японско изкуство, състоящо се в създаването на фигури чрез сгъване на листове хартия без употреба на лепило и ножици. Оригами се наричат и получените по този начин фигури. Корените на това изкуство лежат в древен Китай, родината на хартията.
  В конкретния случай няма да се натъкнете на сложни фигури, напротив колекцията Kipul се състои от прости сгънати листа хартия. Hila умело съчетава получените знания в университета с древното оригами изкуство и създава едни наистина оригинални и същевременно стилни и елегантни бижута. В колекцията си Kipul тя набляга на техниката сгъване под ъгъл, която придава тежест и дълбочина на бижутата. Самата Hila Rawet Karni описва своята работа като среща между индустриалния дизайн и чисто женската страст към бижутата. Освен изложените в блога ми снимки можете да разгледате и другите бижута от колекцийте й показани в официалният сайт на Hila Rawet Karni. В допълнение към колекцията Kipul, тя е създала линията Kishut, в която бижутата са изработени от мека пластмаса и метални свръзки, а линията Kfitz съчетава в себе си кожа или текстил с метални елементи. Според мен и двете линии са интересни и приятни. Ако се чудите за цената в случай че не сте от сръчните разгледайте обстойно всички модели, както и в допълнение още модели на гривни и обеци.